Bùcarest Bucureşti 01-01-2009 Bùcarest ła xe ła cavedal e ła sità pi granda de ła Romanìa . Tacada a sud del paexe, sol fiume Dâmboviţa, ła xe el pi gran sentro industrial e comersal de ła Romanìa. Ła superfìse total de Bùcarest ła xe de 228 km². Fin a pochi ani indrìo łe xone in banda łe jera prinsipalmente rurai, parò dal 1989 se ga scuminsià a tirar su novi cuartieri datorno de ła sità. Secondo antighe scriture ła xe stà fondà so ła riva del fiume Dâmboviţa inte el 1459 da . El só nome se lo fa rivar da cueo là de un pegorer ciamà Bucur, che in romen el vol dir "Bagoes"; par sta raxon el nome Bùcarest el pol èsar traduxesto cofà "Sità de l'aegrìa". Ła popolasion ła xe cresesta tanto rapidamente inte i ùltimi do sècoi ma ła xe drìo conósar na faxe de aresto da ła seconda metà dei ùltimi ani '90. Eco el nùmaro dei abitanti de ła sità dal 1800 al 2002: Pur gavendo sol che el 9% de l'intiera popolasion de ła Romanìa, Bùcarest ła produxe el 21% del PIL del paexe, sendo ła xona pi sviupà e industriaixà. Bùcarest ła ga na condision aministrativa ugnoła inte el stato rumen, El xe infati el ugnoło comun che no apartien a un distreto. A cao del goerno sitadin gh'è el sìndico de Bùcarest . Po ghe xe el consejo sitadin , costituio da 55 consejeri eleti ogni cuatro ani. Ła sità ła xe sudivixa in sie setori aministrativi. Ognun de chesti el ga un propio sìndico e un propio consejo che i se ocupa de cuestion locałi. Anca i conseji de setor i xe eleti ogni cuatro ani. Ogni setor el conprende diversi cuartieri che no i ga funsiona aministrative. El comun de Bùcarest e el distreto de Ilfov, che el sirconda ła sità, i costituise una de łe rejon de sviłupo de ła Romania, uxae da ła Romania e da ła UE par fini statistisi ma sensa vałensa aministrativa.